Seljačka buna (film)
<s>Seljačka buna 1573. je jugoslavenski povijesni film snimljen 1975. u režiji Vatroslava Mimice.</s><s>U njemu se prikazuje znameniti Hrvatsko-slovenski seljački ustanak 1573. godine, odnosno kako su se seljaci na sjeveru današnje Hrvatske i susjednim područjima današnje Slovenija, izmučeni iskorištavanjem i zlostavljanjem od strane lokalnih feudalaca poput okrutnog Franje Tahija (koga glumi Pavle Vuisić), odlučili oružjem svrgnuti njihovu vlast pod vodstvom karizmatičnog Matije Gupca (koga glumi Fabijan Šovagović).</s><s>Nominalni protagonist je mladi seljak po imenu Petar, koga tumači Mimičin sin Sergio.</s>

<s>Iako se često pogrešno navodi kako je predložak poslužio istoimeni roman Augusta Šenoe, scenarij Vatroslava Mimice je daleko više inspiriran Krležinim Baladama Petrice Kerempuha, odnosno Mimičinim vlastitim marksističkim svjetonazorom, odnosno povijesnim tumačenjima u skladu s ideologijom tada vladajućeg Saveza komunista, koji je u Gupcu i njegovim ustanicima vidio svojevrsnu preteču i uzor za Tita i njegove partizane u Drugom svjetskom ratu.</s><s>Film se, dijelom i zbog toga, snimao pune dvije godine, odnosno dobio proračun i materijalne resurse koje su inače mogli očekivati tek tvorci najspektakularnijih partizanskih filmova.</s><s>Sa druge strane se inzistiralo na što je moguće većoj autentičnosti, pa se u filmu koristi kajkavski dijalekt, zbog koga je film morao biti titlovan prilikom prikazivanja u drugim dijelovima tadašnje Jugoslavije i Hrvatske.</s>

<s>Seljačka buna je zbog raskošne produkcije postigla relativno veliki uspjeh u kino-dvoranama, kao i nekoliko nagrada na Pulskom filmskom festivalu.</s><s>Izuzetno je zapažena bio i glazbeni soundtrack Alfija Kabilja, koji je poslije izdan kao LP, odnosno postao prvo diskografsko izdanje originalnog filmskog soudntracka u Hrvatskoj.</s>

<s>Mimica je nakon kino-distribucije nadosnimio nekoliko scena, odnosno stvorio verziju filma u obliku četverodijelne televizijske miniserije pod naslovom Anno Domini 1573, koja je sadržavala za tu svrhu posebno izdrađene ilustracije u stilu renesansnog umjetnika Pietera Breughela, odnosno naraciju u stilu Bertolta Brechta koja povlači dodatne paralele između ustanka i komunističkih revolucija u 20. stoljeću.</s><s>Ta je verzija prvi put prikazana na programu tadašnje Televizijse Zagreb 1979. godine.</s>

<s>Uloge</s>

<s>Festivali 
Film „Seljačka buna 1573.“ na Filmskom festivalu u Puli 1976. godine nagrađen je:
 Zlatna arena za kameru (Branko Blažina) 
 Muzika (Alfi Kabiljo)
 Diploma žirija za masku Berti Meglič 
 Diploma žirija za montažu
 Niš 1976 — Nagrada Narodnih novina Fabijanu Šovagoviću za kulturu govora.</s><s>Kan 1976 — program petnaest dana autora.</s><s>Sao Paulo 1977 — treća nagrada žirija.</s><s>Lojze Rozman - Gašpar Alapić</s>

<s>Izvori</s>

<s>Vanjske veze</s>

<s>Anno Domini 1573 at English version of HR film database</s>

<s>Jugoslavenski filmovi
Hrvatski filmovi
Historijski filmovi
Epski filmovi
Miniserije 1979.</s>

